***/ТӨСӨЛ/***

МОНГОЛ УЛСЫН

ХӨДӨЛМӨР, НИЙГМИЙН ХАМГААЛЛЫН САЙДЫН

ТУШААЛ

2019 оны . . . дугаар сарын Дугаар. . . Улаанбаатар хот

. . .-ны өдөр

Журам батлах тухай

Монгол Улсын Засгийн газрын эрх зүйн байдлын тухай хуулийн 24 дүгээр зүйлийн 24.2, Мэргэжлийн боловсрол, сургалтын тухай хуулийн 15 дугаар зүйлийн 15.3 дахь заалт, Мэргэжлийн боловсрол, сургалтын Үндэсний зөвлөлийн 2019 оны . . . дугаар сарын . . .-ны өдрийн . . . дугаар тогтоолыг тус тус үндэслэн ТУШААХ нь:

1. Мэргэжлийн боловсрол, сургалтын байгууллагад суралцагч элсүүлэх үлгэрчилсэн журмыг хавсралт ёсоор баталсугай.
2. Энэхүү үлгэрчилсэн журмыг төрийн болон төрийн бус өмчийн Мэргэжлийн боловсрол, сургалтын байгууллагууд 2019-2020 оны хичээлийн жилээс эхлэн дагаж мөрдсүгэй.
3. Журмын хэрэгжилтэд хяналт тавьж удирдлага, зохион байгуулалтаар ханган ажиллахыг Мэргэжлийн боловсрол, сургалтын бодлогын хэрэгжилтийг зохицуулах газар /А.Халиунаа/-т даалгасугай.
4. Энэ тушаал батлагдсантай холбогдуулан “Журам шинэчлэн батлах тухай” Хөдөлмөрийн сайдын баталсан 2014 оны А/197 тоот тушаалыг хүчингүй болсонд тооцсугай.

ГАРЫН ҮСЭГ

*Хөдөлмөр, нийгмийн хамгааллын сайдын*

*2019 оны . . . дүгээр сарын . . .-ний өдрийн*

*. . . дугаар тушаалын хавсралт*

**/ТӨСӨЛ/**

**МЭРГЭЖЛИЙН БОЛОВСРОЛ, СУРГАЛТЫН БАЙГУУЛЛАГАД**

**СУРАЛЦАГЧ ЭЛСҮҮЛЭХ ҮЛГЭРЧИЛСЭН ЖУРАМ**

**НЭГ.ЕРӨНХИЙ ЗҮЙЛ**

* 1. Монгол Улсад мэргэжлийн боловсрол, сургалтын үйл ажиллагаа эрхэлж байгаа төрийн болон төрийн бус өмчийн мэргэжлийн боловсрол, сургалтын байгууллага (цаашид “сургалтын байгууллага” гэх)-д суралцагч элсүүлэх, элсэлтийн үйл ажиллагааг зохион байгуулахад энэхүү үлгэрчилсэн журмыг баримтална.
  2. Сургалтын байгууллага энэхүү үлгэрчилсэн журамд нийцүүлэн суралцагч элсүүлэх журам боловсруулж, сургуулийн удирдах зөвлөлийн хурлаар хэлэлцүүлж, захирлын тушаалаар батлан мөрдүүлнэ.
  3. Энэхүү үлгэрчилсэн журмын үндсэн зарчим нь иргэнд мэргэжлийн болон техникийн боловсрол эзэмшүүлэх, мэргэжлийн ур чадвар олгох, дээшлүүлэх сургалтыг хөдөлмөрийн зах зээлийн эрэлт хэрэгцээ, ажил олгогчийн захиалга, шаардлагад үндэслэн зохион байгуулахад оршино.
  4. Суралцагч элсүүлэх журмын гол зорилго нь иргэнийг эзэмшсэн мэргэжил, ур чадварын түвшин, хэрэгцээ, хүсэл сонирхолд нь үндэслэн зохих түвшин, сургалтад элсүүлэх, цаашид эзэмшсэн мэргэжлээрээ хөдөлмөр эрхлэх мэдлэг, ур чадвартай ажилтанг бэлтгэхэд оршино.
  5. Суралцагч элсүүлэх ажлыг зохион байгуулж буй сургалтын байгууллага, нь үйл ажиллагаандаа “Боловсролын тухай хууль”, “Мэргэжлийн боловсрол, сургалтын тухай хууль”, энэхүү үлгэрчилсэн журам, сургалтын байгууллагын элсэлтийн журмыг удирдлага болгоно.
  6. Сургалтын байгууллага иргэдийн сонирхол, ажил олгогчдын эрэлт хэрэгцээнд тулгуурлан өдрийн, оройн, хосмог, хөдөлмөр эрхлэлтийн хэлбэрээр суралцагч элсүүлж болно.
  7. Энэхүү журамд заасан дараах нэр томъёог дор дурдсан утгаар ойлгоно.
     1. “Өдрийн ангийн суралцагч” гэж өөрийн зорилгоо тодорхойлон мэргэжил, ур чадвар эзэмшихээр зохион байгуулалттай сургалтаар өдөр бүр онол, дадлагын хичээлийг сургалтын байгууллага болон дадлагын газарт хичээллэж буй суралцагчийг;
     2. “Оройн сургалтад суралцагч” гэж аж ахуйн нэгж байгууллагад ажиллан зохих хуваарийн дагуу оройн цагаар суралцдаг насанд хүрэгчийг;
     3. “Хосмог сургалтад суралцагч” гэж ажил олгогчийн захиалгаар ажлын байран дээр ажлаа хийхийн зэрэгцээ мэдлэг, ур чадвараа дээшлүүлэх зорилгоор онол, дадлагын сургалтыг хослуулан хийдэг насанд хүрэгчийг;
     4. “Хөдөлмөр эрхлэлтийн сургалтад суралцагч” гэж сургалтын байгууллагад тодорхой ажил хөдөлмөр эрхлэхэд шаардагдах зохих чадамжийг богино хугацаанд эзэмшиж буй суралцагч.

**ХОЁР.СУРАЛЦАГЧ ЭЛСҮҮЛЭХ МЭРГЭЖЛИЙН ЧИГЛЭЛ,**

**ХЯНАЛТЫН ТООГ БАТЛАХ**

* 1. Сургалтын байгууллагын нөөц, хүчин чадал, техникийн болон мэргэжлийн боловсрол олгох сургалт эрхлэх тусгай зөвшөөрөлд тавигдах нөхцөл шаардлагыг хангасан байдлыг харгалзан суралцагч элсүүлэх хяналтын тоог Мэргэжлийн боловсрол, сургалтын Үндэсний Зөвлөл /цаашид Зөвлөл гэнэ/-ийн шийдвэрийг үндэслэн мэргэжлийн боловсрол, сургалтын асуудал эрхэлсэн төрийн захиргааны төв байгууллага батална.
  2. Элсэлтийн хяналтын тоог тогтооход нэн тэргүүнд тухайн бүс орон нутгийн хөгжлийн чиг хандлага, хөдөлмөрийн зах зээлийн судалгаа, ажил олгогчийн захиалга, сургалтын байгууллагыг төрөлжүүлэх чиглэл болон Хөдөлмөр, нийгмийн хамгааллын судалгааны институтээс тодорхойлсон хөдөлмөрийн зах зээлийн эрэлтийн барометрийн судалгаа, хүн амын статистик тоон үзүүлэлт зэргийг үндэслэнэ.
  3. Холбогдох хууль, журмын дагуу шинэ мэргэжлээр сургалтын үйл ажиллагаа эрхлэх болон тусгай зөвшөөрлийн хугацаагаа сунгуулах хүсэлтээ тавьж шийдвэрлүүлсэн, сургалтын үйл ажиллагаа явуулах зөвшөөрөл бүхий сургалтын байгууллага суралцагч элсүүлнэ.
  4. Сургалтын байгууллага нь Зөвлөлийн салбарын зөвлөлтэй зөвшилцөн тухайн бүс орон нутгийн хөдөлмөрийн зах зээлд шаардлагатай мэргэжлээр элсэлтийн тооны саналаа гарган Удирдах зөвлөлөөрөө хэлэлцүүлэн баталгаажуулан жил бүрийн 05 дугаар сарын 01-ний өдрийн дотор Мэргэжлийн боловсрол, сургалтын асуудал эрхэлсэн төрийн захиргааны төв байгууллагад /*хавсралт №1*/ маягтын дагуу ирүүлнэ.
  5. Мэргэжлийн боловсрол, сургалтын асуудал эрхэлсэн төрийн захиргааны төв байгууллага нь энэхүү үлгэрчилсэн журмын 2.2 дахь заалтыг үндэслэн сургалтын байгууллагаас ирүүлсэн саналыг харгалзан жил бүрийн 05 дугаар сарын 15-ний дотор элсэлтийн хяналтын тоог батална.
  6. Сургалтын байгууллагууд элсэлтийн үлгэрчилсэн журам, батлагдсан элсэлтийн хяналтын тоо, мэргэжлийн чиглэлийн дагуу суралцагч сургалтын байгууллага болон мэргэжлээ сонгоход шаардлагатай мэдээллийг хэвлэл, мэдээллийн хэрэгсэл, цахим хуудсаар дамжуулан сурталчилгаа мэдээлэл хийнэ.

**ГУРАВ.ЭЛСЭГЧДЭД ТАВИХ ШААРДЛАГА**

* 1. Сургалтын байгууллага иргэний эзэмшсэн боловсрол, ур чадварын түвшин, хэрэгцээ, сонирхолд нь үндэслэн зохих түвшний сургалтад доорх иргэнийг элсүүлнэ.
     1. Мэргэжлийн боловсрол олгох 2.5-аас доошгүй жилийн өдрийн ангийн сургалтад суурь боловсрол эзэмшсэн иргэнийг;
     2. Мэргэжлийн 1 жилийн өдөр болон оройн сургалтад мэргэжлийн ур чадвар, боловсролын түвшин харгалзахгүйгээр насанд хүрсэн иргэнийг;
     3. Техникийн боловсрол эзэмшүүлэх 1.5 жилийн өдөр болон оройн сургалтад тухайн мэргэжлийн чиглэлээр сургалтын байгууллагад мэргэжлийн боловсролын 2.5 жилийн өдрийн ангийг төгсөгч иргэнийг;
     4. Техникийн боловсрол эзэмшүүлэх 3 жилийн өдөр болон оройн сургалтад бүрэн дунд, түүнээс дээш боловсрол эзэмшсэн иргэнийг;
     5. Мэргэжлийн сургалт болон давтан сургалтад тухайн ажил мэргэжлийн ур чадвар олгох сургалтын хөтөлбөрөөс хамааран тодорхой чадамжийг эзэмших, ур чадвараа дээшлүүлэх, давтан суралцах хүсэлтэй нас, боловсролын түвшин харгалзахгүй иргэнийг элсүүлнэ.
  2. Мэргэжлийн боловсролыг албан сургалтаар эзэмшсэн төгсөгч тухайн мэргэжлийн чиглэлээр дараагийн шатанд элсэн суралцахад тавигдах шаардлагыг хангасан бол 3.1.3-т заасны дагуу техникийн боловсрол эзэмшиж болно.

**ДӨРӨВ. ЭЛСЭЛТ ЗОХИОН БАЙГУУЛАХ ХУГАЦАА**

* 1. Сургалтын байгууллага элсэлтийг доорх хугацаанд зохион байгуулна.

* + 1. Мэргэжлийн боловсрол олгох 2.5-аас доошгүй жилийн өдрийн анги, Техникийн боловсролын түвшний 3 жилийн хугацаатай мэргэжил эзэмшүүлэх сургалтын элсэлтийг жил бүрийн 6-8 дугаар сард;
    2. Техникийн боловсрол эзэмшүүлэх 1.5 жилийн өдөр болон оройн сургалтын элсэлтийг жил бүрийн 6-8 дугаар сар, 12 дугаар сард;
    3. Мэргэжлийн 1 жилийн өдөр болон оройн сургалтын элсэлтийг сургалтын байгууллага нь ажил олгогчийн захиалгат хугацааг харгалзан зохион байгуулах;
    4. Мэргэжлийн сургалтын элсэлтийг хяналтын тоонд тусгахгүй бөгөөд нийгмийн түншлэгчид, ажил олгогчид, үйлдвэр аж ахуйн нэгжийн эрэлт, шаардлага, захиалгын дагуу сургалтын байгууллагын хүчин чадал, орчинд нийцүүлж элсэлтийн хугацааг уян хатан байдлаар зохицуулан зохион байгуулж болно.
  1. Сургалтын байгууллага төрийн захиргааны төв байгууллагаас батлагдсан элсэлтийн хяналтын тооноос хэтрүүлэн суралцагч элсүүлж суралцуулсан тохиолдолд тухайн суралцагчид ногдох хувьсах зардал, тэтгэлгийг сургалтын байгууллага дангаар хариуцна.
  2. Сургалтын байгууллагууд элсэлт зохион байгуулах хэлбэрийг элсэлтийн журамдаа тусган суралцагч элсүүлэх үйл ажиллагаа ил тод, нээлттэй, шударга, хүртээмжтэй байдлаар зохион байгуулж, элсэгчдэд тэгш боломж олгоно.
  3. Элсэлттэй холбоотой гарсан санал гомдлыг сургалтын байгууллагын захирлын тушаалаар баталсан элсэлтийн комисс эрх, үүргийнхээ хүрээнд шийдвэрлэнэ.

**ТАВ. ЭЛСЭГЧДИЙН ШАЛГАРУУЛАЛТ**

* 1. Элсэгчдэд тавигдах нийтлэг болон тусгай шаардлагыг сургалтын байгууллага элсэлтийн журамд тусгаж баталгаажуулан мөрдөж ажиллана.
  2. Сургалтын байгууллагын элсэлтийн зар сурталчилгаа, үйл ажиллагаа нь үнэн зөв, бодитой, цаг үеийн байдалд нийцсэн, ойлгомжтой байх, элсэгч бүрэн мэдээлэлтэйгээр сургууль, мэргэжлээ сонгох боломжийг хангасан байна.
  3. Сургалтын байгууллага нь элсэгчдэд ажил мэргэжлийн чиг баримжаа олгох, зөвлөх үйлчилгээ үзүүлнэ.
  4. Сургалтын байгууллага нь суралцагч элсүүлэх мэргэжил, хяналтын тоо, тухайн мэргэжлийн суралцах хугацаа, мэргэжлээ сонгоход шаардлагатай мэдээллийг цахим хуудас болон мэдээллийн самбарт байршуулна.
  5. Мэргэжлийн боловсрол олгох 2.5-аас доошгүй жилийн өдрийн ангийн элсэгчдийг сонгон шалгаруулахдаа суурь боловсролын гэрчилгээний дундаж оноо, ерөнхий суурь мэдлэгийн түвшин тогтоох шалгалтын оноогоор жагсааж хяналтын тоонд багтаан мэргэжил сонгуулж болно.
  6. Энэхүү журмын 5.5 дахь заалтад тусгагдсан болзолыг хангасан элсэгчдэд суралцах эрхийн бичгийг сургалтын байгууллагаас олгоно. Тогтоосон хяналтын тооны дагуу суралцах эрхийн бичгийг олгосон тайланг Мэргэжлийн боловсрол, сургалтын асуудал эрхэлсэн төрийн захиргааны төв байгууллагад жил бүрийн 10 дугаар сарын 25-ны өдрийн дотор ирүүлнэ.
  7. Сургалтын байгууллагууд элсэлтийн мэдээг /*хавсралт №2*/ маягтын дагуу гарган жил бүрийн 10 дугаар сарын 15-ны өдрийн дотор Мэргэжлийн боловсрол, сургалтын асуудал эрхэлсэн төрийн захиргааны төв байгууллагад ирүүлнэ.

---o0o---

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  | *Хөдөлмөр, нийгмийн хамгааллын сайдын 2019 оны*  *.... дугаар тушаал “Мэргэжлийн боловсрол, сургалтын байгууллагад суралцагч элсүүлэх үлгэрчилсэн журам”-ын хавсралт №1* | | | | |
| **20. . -20. . ОНЫ ХИЧЭЭЛИЙН ЖИЛД МЭРГЭЖЛИЙН БОЛОВСРОЛЫН БАЙГУУЛЛАГАД**  **СУРАЛЦАГЧ ЭЛСҮҮЛЭХ ХЯНАЛТЫН ТОО** | | | | | | | | | |
| Д/д | Сургалтын байгууллага | Мэргэжлийн индекс | Мэргэжлийн нэр | Сургалтын чиглэл | | | | | **Нийт** |
| Мэргэжлийн боловсрол олгох сургалт | | | Техникийн боловсрол эзэмшүүлэх сургалт | |
| Сургалтын хугацаа | | | | |
| 1 жил хүртэл | | 2.5 жил хүртэл | 1.5 жил хүртэл | 3 жил хүртэл |
|  |  |  |  |  | |  |  |  |  |
|  |  |  | |  |  |  |
|  |  |  | |  |  |  |
|  |  |  | |  |  |  |
| **Дүн** | |  | |  |  |  |

---o0o---

*Хөдөлмөр, нийгмийн хамгааллын сайдын 2019 оны*

*.... дугаар тушаал “Мэргэжлийн боловсрол, сургалтын байгууллагад*

*суралцагч элсүүлэх үлгэрчилсэн журам”-ын хавсралт №2*

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **20. . -20. . ОНЫ ХИЧЭЭЛИЙН ЖИЛИЙН МЭРГЭЖЛИЙН БОЛОВСРОЛЫН БАЙГУУЛЛАГЫН ЭЛСЭЛТИЙН МЭДЭЭ** | | | | | | | | | | | | | | |
| Д/д | Сургалтын байгууллага | Мэргэжлийн индекс | Мэргэжлийн нэр | Сургалтын чиглэл | | | | **Нийт** | Элсэлтийн мэдээ | | | | **Нийт** | **Хувь** |
| Мэргэжлийн боловсрол олгох сургалт | | Техникийн боловсрол эзэмшүүлэх сургалт | | Мэргэжлийн боловсрол олгох сургалт | | Техникийн боловсрол эзэмшүүлэх сургалт | |
| Сургалтын хугацаа | | | | Сургалтын хугацаа | | | |
| 1 жил хүртэл | 2.5 жил хүртэл | 1.5 жил хүртэл | 3 жил хүртэл | 1 жил хүртэл | 2.5 жил хүртэл | 1.5 жил хүртэл | 3 жил хүртэл |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
| **Дүн** | |  |  |  |  |  |  |  |  |  |

---o0o---